Os uzbecos habitan en Uzbequistán y zonas mugants de Cazaquistán, Quirguisistán, Afganistán, y Turkmenistán. En Uzbequistán son minoritarios en as rechions de Taxquent (47 %) y Caracalpaquia (33 %). Charran una luenga turquesa d'a branca carluca y son musulmans sunnitas. O modo de vida tradicional ye l'agricultura de regano. Son o segundo pueblo turqués més lumeroso dimpués d'os turcos anatolians. Se crei que son 18.500.000 individuos, d'os cuals 16.600.000 viven en Uzbequistán, os 1.300.000 d'Afganistán descienden de refuchiatos d'as decadas de 1920 e 1930. En Xinchiang bi n'ha 12.500.